Die wêreld in foto’s – 8 Januarie 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Owerhede besig by die wrakstukke van ’n Oekraïense vliegtuig wat in Shahedshahr, Iran, neergestort het. (Foto: Ebrahim Noroozi, AP) ’n Betoger swaai die nasionale vlag in die strate naby Tahrir-plein tydens ’n betoging teen die Iranse missielaanval in Bagdad, Irak. (Foto: Khalid Mohammed, AP) ŉ Brandweerman blus ŉ beheerde brand naby Tomerong, Australië, in ’n poging om ’n groter brand in die omgewing te beheer. (Foto: Rick Rycroft, AP) Rafael Nadal van Spanje maak reg om die bal vir Yoshihito Nishioka van Japan terug te slaan tydens hul ATP-beker-tenniswedstryd in Perth, Australië. (Foto: Trevor Collens, AP) Linda Indergrand, ŉ Switserse bergfietsatleet, hou die Lausanne 2020 Jeug Olimpiese Vlam omhoog buite die Olimpiese Museum in Switserland. By haar is ’n groep fakkeldraers. (Foto: Joel Marklund, AP)